## Zakon o izmjenama Zakona o sudskim taksama

### NN 9/1991 (28.2.1991.), Zakon o izmjenama Zakona o sudskim taksama

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama Zakona o sudskim taksama

Proglašavam Zakon o izmjenama Zakona o sudskim taksama kojeg je Sabor
Republike Hrvatske donio na sjednicama Vijeća udruženog rada 21. veljače
1991, Vijeća općina 21. veljače 1991. i Društveno-političkog vijeća 22.
veljače 1991. godine.

Klasa: 011-01/91-01/03

Urbroj: 71-91-1

Zagreb, 25. veljače 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama Zakona o sudskim taksama

Član 1.

U Zakonu o sudskim taksama ("Narodne novine", br 20/87, 55/88,
13/89, 47/89. 11/90 i 18/90) član 1. mijenja se i glasi:

"U postupku pred redovnim sudovima plaćaju se sudske takse (u daljem
tekstu: takse) po odredbama ovoga zakona i u visini utvrđenoj taksenom
tarifom koja je sastavni dio ovoga zakona."

Član 2.

U članu 2. u točki 8. riječi "organizacija udruženog rada, drugih
samoupravnih organizacija i zajednica" zamjenjuju se riječima "subjekata
upisa".

Član 3.

U članu 6. u stavu 2. iznos "50" zamjenjuje se iznosom "500".

Član 4.

Član 10. briše se.

Član 5.

Član 11. mijenja se i glasi:

"Prihodi od sudskih taksa su prihodi Republike".

Član 6.

Član 12. briše se.

Član 7.

U članu 15. u stavu 2. riječi "republički sekretar za financije"
zamjenjuju se riječima "ministar financija".

Član 8.

Član 17. mijenja se i glasi:

"Oslobođeni su od plaćanja takse:

1. Republika Hrvatska i jedinice područne samouprave:

2. organizacije i zajednice u obavljanju javnih ovlasti;

3. humanitarne organizacije.

Strana država oslobođena je od plaćanja taksa samo ako je to predviđeno
međunarodnim ugovorom ili pod uvjetom uzajamnosti.

U slučaju sumnje o postojanju uvjeta iz stava 2. ovoga člana, sud će
zatražiti objašnjenje od Ministarstva pravosuda i uprave".

Član 9.

U članu 28. iznos "600" zamjenjuje se iznosom "10.000".

Član 10.

U članu 29. u stavu 1. i 2. iznosi "600"zamjenjuju se iznosima
" 10.000".

Član 11.

U članu 30. u stavu 1. točka 1. iznos "300" zamjenjuje se
iznosom "5.000".

U točki 2. iza riječi "stanarine" dodaju se riječi "ali
ne manje od 5.000 dinara."

U točki 3. iznos "300" zamjenjuje se iznosom "10.000".

U točki 4. iznos "75" zamjenjuje se iznosom "10.000".

U točki 5. iznos "600" zamjenjuje se iznosom "10.000"

U točki 6. iznos "600" zamjenjuje se iznosom "10.000".

U točki 7. iznosi "450" i "1800" zamjenjuju se iznosima
"5.000" i "50.000".

U stavu 3. iznosi "300" i "1800" zamjenjuju se iznosima
"5.000" i "50.0000".

Član 12.

U članu 31. iznosi "300" i "1800" zamjenjuju se
iznosima "5.000" i "50.000".

Član 13.

U članu 34. iznos "450" zamjenjuje se iznosom "5.000".

Član 14.

Član 39. briše se.

Član 15.

U članu 40. u stavu 5. iznos "15" zamjenjuje se iznosom "500".

Član 16.

U članu 42. u stavu 4. riječi "od sudskih taksa u budžetu društveno-političke
zajednice kojoj ti prihodi po odredbama ovoga zakona pripadaju" zamjenjuju
se riječju "Republike".

U stavu 5. iznos "75" zamjenjuje se iznosom "150"

Član 17.

U članu 43. u stavu 2. riječi "od sudskih taksa u budžetu društveno-političke
zajednice kojoj ti prihodi po odredbama ovoga zakona pripadaju" zamjenjuju
se riječju "Republike".

U stavu 3. riječi "Višeg privrednog suda Hrvatske" zamjenjuju
se riječima "Privrednog suda Hrvatske".

Član 18.

U članu 44. iznos "10" zamjenjuje se iznosom "50".

Član 19.

U članu 45. stav 2. briše se.

Član 20.

U članu 46. u stavu 1. iznos "15" zamjenjuje se iznosom "50".

Član 21.

U članu 48. stavu 4. riječi "one društveno-političke zajednice
kojoj je pripao prihod od plaćanja takse" zamjenjuju se riječju "Republike".

Član 22.

Član 50. mijenja se i glasi:

"Kontrolu primjene propisa o sudskim taksama obavlja Ministarstvo
financija - Uprava prihoda".

Član 23.

U članu 52. riječi "Republički sekretar za financije" zamjenjuju
se riječima "Ministar financija".

Član 24.

Taksena tarifa mijenja se i glasi:

"TAKSENA TARIFA

I. PARNIČNI I IZVRŠNI POSTUPAK

1. Podnesci

Tar. br. 1.

(1) Za tužbu i protutužbu plaća se prema vrijednosti predmeta spora,
slijedeća sudska taksa (u daljnjem tekstu: taksa) :

```
preko                   do dinara               dinara
                        1.000                   100
1.000                   5.000                   200
5.000                   10.000                  300
10.000                  20.000                  400
20.000                  50.000                  600
```

i još 2% na iznose preko 20.000 dinara.

Preko 50.000 dinara do 300.000 dinara plaća se taksa u iznosu od 1.200
dinara i još 1,5% na iznose preko 50.000 dinara.

Preko 300.000 dinara plaća se taksa u iznosu od 5.000 dinara i još 1%,
ali ne više od 15.000 dinara.

(2) Za tužbu s prijedlogom da se izda platni nalog, za prijedlog za
izvršenje, protuizvršenje, izvršenje temeljem vjerodostojne isprave i za
osiguranje po Zakonu o izvršnom postupku (založno pravo na nekretnini,
prethodne mjere i privremene mjere), za prigovor protiv platnog naloga,
rješenje o izvršenju, protuizvršenju i osiguranju. rješenje o izvršenju
izdanog temeljem vjerodostojne isprave (član 21. i član 55. Zakona o izvršnom
postupku), za prigovor protiv naloga o otkazu poslovne zgrade ili poslovne
prostorije, za prijedlog za povrat u prijašnje stanje, za prijedlog za
osiguranje dokaza, za odgovor na prijedlog za ponavljanje postupka, za
odgovor na tužbu, za odgovor na žalbu i reviziju plaća se polovica takse
iz stava 1. ovoga

Tar. br. 1

(3) Za prijedlog za pokušaj nagodbe prije pokretanja postupka, za prijedlog
za priznanje odluke inozemnog suda, za prijedlog za odgodu ili obustavu
izvršenja plaća se taksa od 100 dinara.

Napomena:

1. Ako oba bračna druga suglasno zahtijevaju razvod braka zajedničkim
prijedlogom za razvod braka ili zahtjevom za sporazumni razvod braka, plaća
se samo jedna taksa.

2. Ako su podnesci primljeni na zapisnik kod suda, uključujući i one
koji su primljeni na zapisnik u toku rasprave, plaća se taksa predviđena
za odnosi podnesak. Taksa iz stava 2. ovog tarifnog broja plaća se i za
odgovor na tužbu primljen na zapisnik u toku usmene rasprave, ako tuženi
nije prije ročišta podnio odgovor na tužbu, a bio je pozvan da to učini.

3. Kada je već u tužbi stavljen prijedlog za izdavanje privremene mjere
ili kad se u žalbi stavi prijedlog za povrat u prijašnje stanje, plaća
se osim takse za tužbu odnosno žalbu i taksa za odnosni prijedlog, osim
ako je predloženo izdavanje privremene mjere u statusnim sporovima (razvod
ili poništenje braka, utvrđivanje vanbračnog očinstva i drugo) ili u sporovima
za uzdržavanje djece.

4. Za prijedlog za izvršenje, protuizvršenje ili osiguranje plaća se
jedna taksa i onda kada se predlaže više sredstava izvršenja, protuizvršenja
ili osiguranja, bez obzira da li naknadno ili istovremeno.

5. Ako je u kojem od podnesaka navedenih u ovom tarifnom broju stavljen
zahtjev za upis u zemljišne knjige, neće se naplaćivati i taksa predviđena
za podnesak kojim se traži upis u zemljišne knjige.

6. Otkaz poslovne zgrade ili poslovne prostorije smatra se tužbom u
pogledu naplate takse. Za ovaj otkaz plaća se polovica takse iz stava 1.
ovoga Tar. br.

7. Za podneske koji nisu navedeni u ovom Tar. br. kao i za prijedloge
uz podneske ne plaća se taksa.

2. Odluke

Tar. br. 2.

(1) Za prvostepenu presudu kao i za rješenje u sporovima zbog smetanja
posjeda, plaća se prema vrijednosti predmetnog spora taksa iz stava 1.
Tar. br. 1.

(2) Za drugostepenu odluku i odluku suda povodom revizije osim ako je
tim odlukama u cijelosti ili djelomično usvojena žalba odnosno revizija,
plaća se prema vrijednosti predmetnog spora taksa iz stava 1. Tar. br 1.

(3) Za presudu zbog izostanka i za presudu na osnovu priznanja donesenu
najkasnije na pripremnom ročištu odnosno na prvom ročištu za glavnu raspravu,
ako pripremno ročište nije održano, plaća se polovica takse iz stava 1.
Tar. br. 1.

(4) Za rješenje o odbacivanju tužbe koje se donosi po članu 288. stavu
2. Zakona o parničnom postupku ili u toku prvostepenog postupka, plaća
se polovica takse iz stava 1. Tar. br. 1, ali ne više od 400 dinara.

(5) Za rješenje o izdavanju platnog naloga i za nalog o otkazu poslovne
zgrade ili poslovne prostorije plaća se polovica takse iz stava 1. Tar.
br. 1.

(6) Rješenje o prijedlogu za izvršenje, protuizvršenje, osiguranje dokaza
ili osiguranje po Zakonu o izvršnom postupku, plaća se polovica takse iz
stava 1. ovoga Tar. br, a ako se ovo rješenje donosi na osnovu inozemnih
izvršnih isprava, plaća se puna taksa iz stava 1. Tar. br. 1.

(7) Za rješenje kojim se usvaja ili odbija prijedlog za povrat u prijašnje
stanje plaća se polovica takse iz stava 1. Tar. br. 1, ali ne više od 400
dinara.

(8) Za rješenje o prijedlogu za priznanje odluke inozemnog suda, za
rješenje o prijedlogu za odgodu ili obustavu izvršenja plaća se taksa od
100 dinara.

Napomena

1. Obveza plaćanja takse za prvostepenu odluku ne zavisi od toga je
li odluka postala pravomoćna.

2. Za prvostepene odluke koje nisu navedene u ovom Tar. br. ne plaća
se taksa.

3. Kada se usvoji u cijelosti ili djelomično žalba odnosno revizija,
taksu ne plaćaju za drugostepenu odluku i odluku suda povodom revizije
i drugi podnosioci žalbe odnosno revizije u istom predmetu.

4. Ako viši sud ukine odluku nižeg suda i predmet vrati na novo raspravljanje
nižem sudu, plaćena taksa za ukinutu odluku uračunava se u taksu za novu
odluku ili za nagodbu. Tako će se postupiti i onda kada se prihvati zahtjev
za zaštitu zakonitosti ili reviziju (član 406. Zakona o parničnom postupku).
Isto tako, uračunat će se taksa plaćena za prvostepenu odluku koja je ukinuta
povodom usvojenog prijedloga za povrat u prijašnje stanje ili prijedloga
za ponavljanje postupka, u taksu za novu odluku koja bude donesena poslije
povrata u prijašnje stanje odnosno ponavljanja postupka. U slučaju uračunavanja
ako je taksa plaćena za prvu odluku veća od takse koju treba platiti za
drugu odluku, neće se vraćati razlika ovih taksa, a ako je manja, tada
se plaća razlika takse.

5. Za dopunsku presudu ili rješenje neće se plaćati taksa ako je za
odluku koja je dopunjena plaćena taksa prema punoj vrijednosti spora.

6. Ako je u toku parnice donesena međupresuda, plaća se taksa na puni
iznos vrijednosti predmetnog spora. U takvom slučaju neće se plaćati taksa
za konačnu odluku koja bude donesena poslije međupresude.

7. Ako je u toku parnice donesena djelomična presuda, plaća se taksa
prema vrijednosti zahtjeva o kojem je odlučeno. Taksa za konačnu odluku
plaća se prema vrijednosti ostatka spornog predmeta koji nije obuhvaćen
djelomičnom presudom.

8. Taksa za platni nalog i za nalog za otkaz poslovne zgrade ili poslovne
prostorije uračunava se u taksu za odluku suda koja bude donesena povodom
prigovora protiv platnog naloga ili naloga za otkaz poslovnih prostorija,
odnosno u taksu za nagodbu ako se spor ne završi presudom. Taksa za rješenje
o izvršenju na temelju vjerodostojne isprave se uračunava u taksu, za odluku
(presudu) odnosno nagodbu (član 55. stav 3. Zakona o izvršnom postupku).

9. Taksa za odluku o prijedlogu za izvršenje, protuizvršenje, osiguranje
dokaza ili osiguranje po Zakonu o izvršnom postupku kao i taksa za odluku
povodom tužbe u kojoj je stavljen prijedlog za izdavanje platnog naloga
plaća se prilikom podnošenja prijedloga odnosno tužbe.

10. Za rješenje o izvršenju, protuizvršenju ili osiguranju plaća se
jedna taksa i onda kada je bilo odlučeno o više sredstava za izvršenje,
protuizvršenje ili osiguranje bez obzira da li istovremeno ili naknadno.

11. Za presudu suda prvog stepena koja je donesena u vezi s protutužbom
plaća se taksa kao da je o protutužbi posebno raspravljano.

12. Ako je više parnica spojeno radi zajedničkog raspravljanja taksa
za presudu plaća se posebno za svaku parnicu kao da ne postoji spajanje
više parnica, ali ne više od 15.000 dinara.

3. Pravni lijekovi

Tar. br. 3.

(1) Za žalbu i reviziju protiv presude, te za žalbu protiv rješenja
u sporovima zbog smetanja posjeda plaća se dvostruka taksa iz stava 1.
Tar. br.1, s tim da najviša taksa može iznositi 30.000 dinara.

(2) Za žalbu i reviziju protiv rješenja te prijedlog za ponavljanje
postupka plaća se taksa iz stava 1. Tar. br. 1.

(3) Za žalbu protiv rješenja prvostepenog suda plaća se taksa samo onda
ako se žalbom pobija rješenje koje podliježe plaćanju takse po Tar. br.
2.

(4) Za žalbu protiv rješenja kojim se tužba odbacuje, kojim se usvaja
ili odbija prijedlog za povrat u prijašnje stanje i kojim se odlučuje o
priznanju odluke stranog suda, plaća se polovica takse iz stava 1. Tar.
br. 1, ali ne više od 1.000 dinara.

4. Nagodba

Tar. br. 4.

(1) Za sudsku nagodbu u toku prvostepenog postupka plaća se prema vrijednosti
na koju su se stranke nagodile, polovica takse iz stava 1. Tar. br. 1,
ali ne više od 2.000 dinara.

(2) Ako je predmet nagodbe neprocjenjiv, za nagodbu se plaća 400 dinara.

Napomena

Ako je međupresudom odlučeno o osnovu zahtjeva, a zatim se zaključi
nagodba o iznosu zahtjeva, ne plaća se taksa za nagodbu.

II. VANPARNIČNI POSTUPAK

A. OPĆE ODREDBE

Tar. br. 5.

(1) Za prijedlog da se pokrene postupak odnosno za povrat u prijašnje
stanje u vanparničnoj stvari plaća se taksa od 150 dinara.

(2) Za odluku prvostepenog suda u vanparničnoj stvari plaća se taksa
od 300 dinara.

(3) Za žalbu i reviziju protiv odluke prvostepenog suda u vanparničnoj
stvari plaća se taksa od 600 dinara.

(4) Za drugostepenu odluku i odluku suda povodom revizije, osim ako
je tim odlukama u cijelosti ili djelomično usvojena žalba odnosno revizija,
plaća se taksa od 300 dinara.

(5) Za sudsku nagodbu plaća se polovica takse propisane za odluku.

Napomena:

1. Taksa iz ovog Tar. br. plaća se u vanparničnim postupcima koji nisu
predviđeni u posebnim odredbama za pojedine vanparnične postupke.

2. Ne plaća se taksa na žalbu protiv rješenja o oduzimanju poslovne
sposobnosti ako je podnosi osoba lišena poslovne sposobnosti odnosno njezin
zakonski zastupnik ili staratelj.

3. U svim vanparničnim postupcima primjenjivat će se na odgovarajući
način odredbe napomene 5. i 6. uz Tar. br. 1. odnosno 1, 2, 3. i 4. uz
Tar. br. 2.

B. POSEBNE ODREDBE ZA POJEDINE VRSTE VANPARNIČNOG POSTUPKA

1. Postupak za diobu

Tar. br. 6.

(1) Za prijedlog da se provede dioba suvlasništva i zajedničke imovine
plaća se taksa prema vrijednosti imovine i to:

preko do dinara dinara

15.000 200

15.000 60.000 400

60.000 150.000 800

i još 1% na iznose preko 150.000 dinara, ali ne više od 5.000 dinara.

(2) Za odluku suda i za žalbu protiv odluke suda plaća se taksa iz stava
1. ovoga Tar. br.

(3) Za sudsku nagodbu u ovom vanparničnom postupku plaća se taksa 50%
od vrijednosti iz stava 1. ovoga Tar. br.

2. Uređenje odnosa među suvlasnicima i sukorisnicima

Tar. br. 7

(1) Za prijedlog da se urede odnosi među suvlasnicima, nosiocima prava
korištenja i drugim sukorisnicima plaća se taksa od 250 dinara.

(2) Za odluku suda i za žalbu protiv odluke suda plaća se taksa 500
dinara.

(3) Za sudsku nagodbu u ovim postupcima plaća se polovica takse iz stava
1. ovoga Tar. br.

3. Postupak za uređenje međa, osnivanje nužnog prolaza, prelaganje služnosti
odnosno nužnog prolaza

Tar. br. 8.

(1) Za prijedlog da se uredi međa, osnuje nužni prolaz, preloži služnost
ili nužni prolaz plaća se taksa od 250 dinara.

(2) Za odluku suda i za žalbu protiv odluke suda plaća se taksa od 500
dinara.

(3) Za sudsku nagodbu u ovim postupcima plaća se polovica takse iz stava
1. ovoga Tar br.

4. Ovjera isprava koje su namijenjene za upotrebu u inozemstvu

Tar. br. 9.

(1) Za ovjeru svakog potpisa ili rukoznaka plaća se taksa od 50 dinara.

(2) Za ovjeru potpisa ili pečata i štambilja na ispravama organa društveno-političkih
zajednica ili poduzeća i ostalih pravnih osoba plaća se taksa od 100 dinara.

(3) Za ovjeravanje rukopisa plaća se od svakog poluarka rukopisa taksa
od 100 dinara.

(4) Za ovjeravanje prijepisa plaća se od svakog poluarka taksa od 100
dinara.

(5) Za ovjeru potpisa i pečata stalnog sudskog tumača ili stalnog sudskog
vještaka na izvršenom prijevodu odnosno vještačkom nalazu i mišljenju plaća
se taksa od 150 dinara.

Napomena:

1. Potpisi na ispravi koju izdaje državni organ, poduzeće ili druga
pravna osoba smatraju se kao jedan potpis, ako je propisima ovlašteno na
potpisivanje više osoba.

2. Taksu za ovjeravanje potpisa, rukopisa ili prijepisa plaća osoba
koja traži ovjeravanje. Prije nego što se položi taksa, ne smije se izvršiti
ovjeravanje.

3. U potvrdi o ovjeravanju prijepisa treba označiti s koliko je takse
taksiran izvornik isprave čiji se prijepis ovjerava.

4. Taksa za ovjeravanje potpisa, rukopisa i prijepisa lijepi se na samoj
molbi kojom je traženo ovjeravanje, a u slučaju usmene molbe na samoj ispravi
odnosno primjerku prijepisa koji ostaje kod suda. Na isti se način postupa
i u pogledu lijepljenja takse za samu molbu.

5. Pod poluarkom se razumijeva list papira od dvije strane normalne
uredske veličine. Započeti poluarak računa se kao cijeli poluarak.

6. Za ovjeravanje isprava potrebnih za ostvarivanje prava iz socijalnog
osiguranja u inozemstvu ne plaća se taksa.

7. Ne plaća se posebna taksa na samu molbu bilo usmenu ili pismenu kojom
se traži ovjeravanje.

5. Upis brodova u upisnik brodova

Tar. br. 10.

(1) Za prijedlog za dozvolu prvog upisa broda u upisnik brodova plaća
se taksa od 5.000 dinara.

(2) Za rješenje o upisu plaća se polovica takse iz stava 1. ovog Tar.
br.

(3) Za prijedlog za druge daljnje upise u upisnik brodova i za rješenje
o tim upisima plaća se polovica takse iz stava 1. odnosno stava 2. ovoga
Tar. br.

(4) Za žalbu protiv rješenja o upisu plaća se taksa od 10.000 dinara.

Napomena

Ako se u podnesku zahtijeva prvi upis za više brodova, plaća se taksa
za svaki brod posebno.

6. Osnivanje fonda ograničene odgovornosti brodara

Tar. br. 11

(1) Za prijedlog za osnivanje fonda ograničene odgovornosti brodara
plaća se taksa iz stava 1. Tar. br. 1.

(2) Za prijedlog za diobu fonda ograničene odgovornosti brodara plaća
se taksa iz stava 1. Tar. br. 1.

(3) Za rješenje o osnivanju fonda ograničene odgovornosti brodara plaća
se taksa iz stava 1. Tar. br. 2.

(4) Za rješenje o diobi fonda ograničene odgovornosti brodara plaća
se dvostruka taksa iz stava 1. Tar. br. 2.

(5) Za žalbu protiv rješenja o diobi fonda ograničene odgovornosti brodara
plaća se taksa kao kod rješenja o diobi fonda ograničene odgovornosti brodara.

III. OSTAVINSKI POSTUPAK

1. Postupak za raspravljanje ostavine

Tar. br. 12.

(1) Za raspravljanje ostavine ukoliko je postupak završen rješenjem
o nasljeđivanju, plaća se paušalna taksa prema čistoj vrijednosti ostavine
i to:

preko do dinara dinara

5.000 100

5.000 10.000 200

10.000 30.000 300

30.000 50.000 400

50.000 500

i još 0,5%, ali ne više od 3.000 dinara.

(2) Za dopunsko rješenje o nasljeđivanju plaća se taksa prema vrijednosti
naknadno utvrđene ostavine.

(3) Za legat se plaća taksa prema vrijednosti legata iz stava 1. ovoga
Tar. br.

Napomena:

1. Taksa se plaća kad je rješenje o nasljeđivanju postalo pravomoćno
odnosno u roku od 15 dana od dana dostave naloga za plaćanje takse.

2. Sud utvrđuje vrijednost mjerodavnu za odmjeravanje takse po slobodnoj
ocjeni, na osnovi izjave nasljednika, podataka utvrđenih u postupku i podataka
koje su nasljednici podnijeli. Po potrebi, sud može narediti da se izvrši
procjena putem vještaka na trošak nasljednika po odredbama o procjeni ostavine
radi razreza poreza na nasljedstvo. Vrijednost čiste ostavine radi naplate
takse utvrđuje se po vrijednosti koju ostavina ima u vrijeme procjene.

3. Nasljednici plaćaju taksu u omjeru naslijeđenih dijelova.

4. Prilikom utvrđivanja vrijednosti čiste ostavine radi odmjeravanja
takse odbit će se ostaviočevi dugovi, troškovi sahrane ostavioca, legati
i drugi tereti, troškovi popisa i procjene ostavine i drugi troškovi.

5. Ne plaća se posebna taksa za diobu nasljedstva ako nasljednici sporazumno
predlože diobu i sporazum o diobi bude unesen u rješenje o nasljeđivanju.

6. Za prijedlog da se provede ostavinska rasprava i za druge podneske
u toku prvostepenog postupka ne plaća se taksa.

Tar. br. 13.

Za žalbu protiv rješenja o nasljeđivanju, protiv dopunskog rješenja
o nasljeđivanju i rješenja o legatu plaća se taksa od 100 dinara.

2. Sastavljanje i čuvanje oporuke

Tar. br. 14.

(1) Za sastavljanje sudske oporuke plaća se taksa od 250 dinara.

(2) Za čuvanje oporuke u sudu, za opozivanje oporuke pred sudom i vraćanje
oporuke koja se nalazi na čuvanju u sudu plaća se taksa od 250 dinara.

Napomena

1. Ne plaća se nova taksa za čuvanje ako se vrši zamjena oporuke, ali
se naplaćuje taksa za vraćanje oporuke koja se zamjenjuje.

2. Ne plaća se taksa za podnesak za sastavljanje sudske oporuke.

3. Ne plaća se taksa za čuvanje isprava o usmenoj oporuci niti za davanje
izjava svjedoka usmene oporuke o oporučiteljevoj posljednjoj volji.

4. Ne plaća se taksa za opozivanje ako se kasnijom oporukom opoziva
prijašnja i ujedno sastavlja nova oporuka.

IV. ZEMLJIŠNOKNJIŽNI POSTUPAK

1. Podnesci

Tar. br. 15.

(1) Za podnesak kojim se traži upis u zemljišnu knjigu uknjižbe ili
predbilježbe ili njihovo brisanje iz zemljišne knjige plaća se prema vrijednosti
prava kojeg treba upisati ili brisati i to:

preko do dinara dinara

50.000 200

50.000 150.000 500

150.000 1.000

(2) Ako vrijednost prava što ga treba upisati ili brisati nije procjenjiva
ili ako se traži upis ili brisanje samo zabilježbe (adnotacije) ili upis
nosioca prava korištenja ili prava korištenja na društvenoj odnosno državnoj
imovini plaća se taksa od 200 dinara.

Napomena:

1. Ako se jednim podneskom traži upis ili brisanje kod više sudova plaća
se taksa onoliko puta koliko ima sudova kod kojih upis ili brisanje treba
izvršiti. To vrijedi i onda kad u slučaju zajedničkog založnog prava treba
provesti upise i u sporednim ulošcima kod raznih sudova, bez obzira na
to što stranke u svom podnesku izričito ne traže te upise.

2. Ako se jednim podneskom traži više upisa procjenjivih prava naplaćuje
se jedna taksa prema ukupnoj vrijednosti ovih prava. Ali ako se jednim
podneskom traži ujedno upis procjenjivih i neprocjenjivih prava ili još
i upis jedne ili više zabilježbi, taksa za podnesak će se platiti samo
prema vrijednosti procjenjivih prava. Za podneske kojima se traži upis
samo neprocjenjivih prava i zabilježbi, plaća se samo jedna taksa iz stava
2. ovoga Tar. br.

3. Ako je zahtjev za upis stavljen u nekom od podnesaka iz Tar. br.1.
stava 1. i 2. ove taksene tarife, neće se naplaćivati i taksa za podnesak
iz ovoga Tar. br.

4. Ne plaća se taksa iz ovoga Tar. br. u stvarima navedenim u napomeni
6. u točkama 3, 6, 7, 9, 12, 13. i 14. uz Tar. br. 16.

5. Za podneske koji nisu označeni u ovom Tar. br. kao i za priloge uz
podneske ne plaća se taksa.

2. Upisi

Tar. br. 16.

(1) Za uknjižbu ili predbilježbu prava vlasništva, plaća se taksa prema
vrijednosti i to:

do 50.000 dinara 400 dinara

preko 50.000 dinara 1.000 dinara

i još 0,5%, ali ne više od 5.000 dinara.

(2) Za uknjižbu ili predbilježbu drugih stvarnih prava ili njima jednakih
prava plaća se taksa:

a) ako je predmet prava procjenjiv, od vrijednosti 2%, ali ne više od
5.000 dinara,

b) ako je predmet prava neprocjenjiv - 200 dinara.

c) za upis nosioca prava korištenja ili prava korištenja na društvenoj
odnosno državnoj imovini - 500 dinara.

(3) Za zabilježbu (adnotaciju) plaća se taksa i to:

a) za zabilježbu rješenja o izvršenju i dozvoli prodaje nekretnina,
ako za istu tražbinu već nije upisano založno pravo na nekretninama koje
su predmet izvršenja - od vrijednosti vjerovnikovog traženja - 1%, ali
ne više od 5.000 dinara.

Ovako plaćena taksa uračunat će se u taksu što je treba plaćati za naknadni
upis založnog prava zbog iste tražbine, ako se takav upis zatraži prije
brisanja odnosno zabilježbe;

b) za zabilježbu prvenstvenog reda i uknjižbu ustupanja prvenstva, kao
i za ostale zabilježbe - 400 dinara.

Napomena:

1. Taksu za upis dužna je platiti osoba u čiju se korist vrši upis.
Ako upis traži osoba čije se pravo ograničava, opterećuje, ukida ili na
drugu osobu prenosi, plaća taksu solidarno s osobom u čiju se korist upis
vrši.

2. Ako se na osnovi jedne molbe upisuje više prava u korist jedne iste
osobe kod istog suda, taksa se plaća po ukupnoj vrijednosti ovih prava
u času upisivanja.

3. Kad se upisuje tražbina, taksa se odmjerava prema iznosu tražbine
sa svim sporednim potraživanjima (kamate, dospjeli troškovi i dr.) računajući
kamate od dana predaje molbe za upis, ako je naznačen iznos ovih potraživanja
ili postotak od glavnice.

4. Taksa za upis plaća se i onda kad se upis vrši u toku parničnog,
vanparničnog ili izvršnog postupka.

5. Taksa za upis prema ovom Tar. br. plaća se uz taksu za podnesak i
lijepi se na samom podnesku.

Ako ova taksa nije plaćena uz podnesak kojim se zahtijeva upis, sud
će po izvršenom upisu postupiti po Zakonu o sudskim taksama.

6. Ne plaća se taksa za slijedeće upise:

1. Za upis opravdanja predbilježbe;

2. Za potpuno ili djelomično brisanje nekog upisanog prava;

3. Za službene radnje u postupku uređenja, osnivanja i ispravljanja
zemljišnih knjiga, osim ako je greška nastala krivnjom titulara prava kao
i za usklađivanje zemljišnih knjiga s faktičnim stanjem; te u postupku
komasacije. U ovim postupcima oslobađanje se odnosi na sve podneske, uloške
i priloge, molbe za izdavanje katastarskih planova i posjedovnih listova,
razne potvrde i ovjeravanje prijepisa.

Ovo oslobadanje vrijedi i za postupak za obnavljanje uništenih zemljišnih
knjiga, ako se vjerodostojnom ispravom utvrdi da je upis prije bio proveden
i da je prema tome bila plaćena taksa za taj upis.

4. Za ponovni upis istog, makar djelomično i utrnulog prava uslijed
parničnog ili izvršnog postupka, u korist iste osobe. Ako je vrijednost
ponovno upisanog prava veća, plaća se na višak vrijednosti propisana taksa;

5. Za upis istog prava, makar djelomično i utrnulog na više nekretnina
koje se vode u knjigama jednog suda ili više sudova, za prijenos istog
prava s jedne nekretnine na drugu nekretninu istog vlasnika; za ograničenje
ili sužavanje istog prava na jedan dio iste nekretnine, za proširenje istog
prava i na druge nekretnine istog vlasnika, za proširenje zajedničkog jamstva
na pojedina zemljišnoknjižna tijela. To oslobađanje vrijedi samo onda ako
nisu nastupile promjene u pogledu opsega prava ili ovlaštene osobe.

6. Za provođenje diobe prava vlasništva ili prava plodouživanja, ako
su diobničari bili upisani kao suvlasnici odnosno suovlaštenici tih prava.
To oslobađanje vrijedi i u slučaju diobe obiteljskih (kućnih) zadruga na
zadrugare, ako je zadruga bila upisana kao vlasnik u zemljišnim knjigama;

7. Za upis na osnovi rješenja o nasljeđivanju;

8. Za upis zalužnog prava na nekretnini jamca ako je to pravu već upisano
i na nekretnini glavnog dužnika i ako je za taj upis plaćena taksa;

9. Za sve upise u korist društveno-političkih zajednica;

10. Za zabilježbu privremene uprave određene u toku postupka prisilne
javne prodaje, kao i za zabilježbu prisilne uprave određene umjesto prisilne
javne prodaje;

11. Za naknadni upis suvlasništva bračnog druga na osnovi sudske odluke,
ako je jedan od bračnih drugova upisan kao vlasnik u zemljišnim knjigama,
kao i za upis kojim se označuje idealni dio svakog bračnog druga na nekretninama
koje su u njihovom suvlasništvu;

12. Za upis prava vlasništva na bivšim kmetskim selištima. To oslobađanje
vrijedi samo za one osobe i njihove nasljednike koji su to zemljište držali
prije razrješenja kmetskih odnosa, a ne i za osobe koje su zemljište stekle
kupnjom, i odnosi se na sve podneske, isprave i dokumente koji se pribavljaju
radi dokazivanja prava vlasništva na tom zemljištu;

13. Za sve upise u zemljišne knjige na osnovi Zakona o agrarnoj reformi
i kolonizaciji, Zakona o poljoprivrednom zemljištu, Zakona o šumama, Zakona
o pomorskom i vodnom dobru, Zakona o nacionalizaciji najamnih zgrada i
građevinskog zemljišta i Uredbe o postupku za provođenje nacionalizacije
najamnih zgrada i građevinskog zemljišta;

14. Za sve upise u vezi s razmjenom zemljišta u svrhu arondacije kao
i na osnovi Zakona o eksproprijaciji.

3. Žalba

Tar. br. 17.

Za žalbu protiv odluke o prijedlogu kojim se traži upis u zemljišnu
knjigu ili brisanje iz zemljišne knjige plaća se taksa od 200 dinara.

Napomena:

Taksa se plaća samo onda ako se žalbom pobija rješenje koje podliježe
plaćanju takse po Tar. br. 16.

4. Zemljišnoknjižni izvadak

Tar. br. 18.

Za izvatke iz zemljišnih knjiga ako se izdaju na zahtjev stranke plaća
se taksa po poluarku od 200 dinara.

Napomena:

1. Kad je izvadak sastavila sama stranka i podnijela ga sucu na potvrdu,
plaća se polovica takse iz ovog Tar. br.

2. Za pismeni ili usmeni zahtjev stranke da joj se izda izvadak ne plaća
se taksa.

3. Za izvatke iz zemljišnih knjiga koji se izdaju strankama radi ostvarivanja
prava na dječji dodatak ili radi ostvarivanja prava iz zdravstvenog, invalidskog
i mirovinskog osiguranja i socijalne pomoći ne plaća se taksa prema ovom
Tar. br.

V. KRIVIČNI POSTUPAK PO PRIVATNOJ TUŽBI

1. Podnesci

Tar. br. 19.

(1) Za privatnu tužbu i za protutužbu plaća se taksa od 200 dinara.

(2) Za prijedlog za povrat u prijašnje stanje plaća se taksa od 100
dinara.

Napomena:

1. Ako se krivični postupak vodi zajednički, nema utjecaja na taksu
što se jedan podnesak odnosi na više privatnih tužitelja ili više okrivljenih
ili što podnesak obuhvaća više krivičnih djela jednog okrivljenog.

2. Za podnesak kojim se krivični postupak proširuje na druga krivična
djela istog okrivljenog, za koje se goni po privatnoj tužbi, plaća se taksa
po stavu 1. ovoga Tar. br.

3. Za podneske koji nisu navedeni u ovom Tar. br, kao i za priloge uz
podneske, ne plaća se taksa.

2. Odluke

Tar. br. 20.

(1) Za presudu prvostepenog suda i za rješenje kojim se izriče sudska
opomena plaća se taksa od 200 dinara.

(2) Za drugostepenu odluku, osim ako je žalba u cijelosti ili djelomično
usvojena, plaća se dvostruka taksa iz stava 1. ovoga Tar. br.

Napomena:

1. Taksa za prvostepenu presudu plaća se samo jedanput bez obzira na
broj privatnih tužitelja i broj krivičnih djela koja su obuhvaćena jednom
presudom.

2. Ako je za više krivičnih djela jedne iste osobe, uslijed razdvajanja
postupka, donesena posebna presuda od strane istog suda, plaća se taksa
za presudu samo jedanput.

3. Ako se presuda uslijed žalbe ili ponavljanja krivičnog postupka ukine,
uračunat će se taksa plaćena za ukinutu presudu u taksu za novu prvostepenu
presudu.

4. Za prvostepene odluke koje nisu navedene u ovom Tar. br. ne plaćaju
se takse.

3. Pravni lijekovi

Tar. br. 21.

(1) Za žalbu protiv presude prvostepenog suda i za žalbu protiv rješenja
kojim se izriče sudska opomena plaća se taksa od 1.200 dinara.

(2) Za odgovor na žalbu plaća se polovica takse iz stava 1. Tar. br.
19.

(3) Za zahtjev za izvanredno preispitivanje pravomoćne presude i za
zahtjev za ponavljanje krivičnog postupka plaća se taksa kao i na žalbu.

VI. TAKSE U POSTUPKU STEČAJA I REDOVNE LIKVIDACIJE

1. Podnesci

Tar. br. 22.

(1) Za prijedlog da se otvori stečajni postupak odnosno da se pokrene
postupak redovne likvidacije nad poduzećem plaća se taksa od 300 dinara.

(2) Za prijavu vjerovnika svake pojedine tražbine plaća se taksa prema
vrijednosti:

do 10.000 dinara 100 dinara

preko 10.000 dinara do 50.000 dinara 300 dinara

preko 50.000 dinara 500 dinara

(3) Za žalbu protiv odluke stečajnog ili likvidacionog vijeća plaća
se dvostruka taksa iz stava 2. ovoga

Tar. br.

Napomena

1. Kao taksena osnovica na prijave vjerovnika uzima se iznos tražbina
koji vjerovnik prijavljuje. Pri tom će se uzimati da uvjetovana tražbina
nije uvjetovana. Ako jedan vjerovnik prijavi više tražbina, taksa se plaća
na ukupni iznos tih tražbina. Ako vjerovnik naknadno snizi prijavljenu
tražbinu, taksa se plaća prema visini tražbine od časa sniženja.

2. Taksa se ne plaća

a) na podneske stečajnog ili likvidacijskog upravitelja,

b) za podneske koji nisu navedeni u ovom Tar. br. i za priloge uz podneske.

3. Taksa prema ovom Tar. br. i Tar. br. 23. ove taksene tarife plaća
se u postupku stečaja ili redovne likvidacije nad drugim organizacijama
i zajednicama nad kojima se po zakonu provodi postupak stečaja ili redovne
likvidacije.

2. Paušalna taksa

Tar. br. 23.

Paušalna taksa plaća se

a) u stečajnom postupku od zbroja iznosa koji su upotrijebljeni ili
su na raspolaganju za podmirenje dugova stečajne mase (diobne mase) - 2%,

b) u postupku prisilne nagodbe od zbroja iznosa koji su osnov za postignutu
pogodbu - 1%.

Napomena:

1. Paušalna taksa smatra se kao dug stečajne mase. Ovu taksu dužan je
položiti stečajni upravitelj nakon donošenja rješenja o glavnoj diobi.

2. Paušalnu taksu za prisilnu nagodbu, plaća organizacija u čiju je
korist odobrena nagodba.

3. Paušalna taksa prema ovom Tar. br. plaća se u roku od 15 dana od
dana dostave naloga za plaćanje takse.

4. Paušalna taksa u postupku redovne likvidacije plaća se po ovom Tar.
br.

VII. UPISI U SUDSKI REGISTAR

1. Podnesci

Tar. br. 24.

(1) Za podnesak (prijavu) za upis u sudski registar plaća se taksa od
500 dinara.

(2) Ako se zahtijeva s istim podneskom više upisa za isto poduzeće,
plaća se jedna taksa iz stava 1. ovoga Tar. br.

2. Upis u sudski registar

Tar. br. 25.

(1) Za upis osnivanja poduzeća plaća se taksa od 1.000 dinara.

(2) Za obavještavajuće upise ili brisanja plaća se taksa od 500 dinara.

(3) Za upis osnivanja zajednice imovinskog i osobnog osiguranja i reosiguranja
ili banke plaća se taksa od 10.000 dinara.

(4) Za upis djelatnosti plaća se taksa od 500 dinara.

(5) Za upis obavljanja vanjskotrgovačkog prometa i drugih podataka što
ih određuje zakon, plaća se taksa od 1.000 dinara.

(6) Za upis promjene podataka plaća se za svaki registarski list taksa
od 500 dinara.

(7) Za upis prestanka subjekta upisa plaća se taksa od 500 dinara.

(8) Odredbe ovoga Tar. br. primjenjuju se također za upis osnivanja
drugih subjekata upisa i za upis promjena kod tih subjekata.

Napomena:

1. Ako se zahtijeva istim podneskom više upisa za isto poduzeće ili
drugi subjekt upisa u sudski registar, plaća se taksa za svaki upis ili
brisanje posebno.

2. Za upise u vezi s redovnom likvidacijom i stečajnim postupkom ne
plaća se taksa.

3. Upis i evidentiranje poslovne jedinice

Tar. br 26.

(1) Za podnesak za upis, evidentiranje ili upis promjena upisanih podataka
poslovne jedinice plaća se polovica takse iz Tar. br. 24.

(2) Za upis poslovne jedinice plaća se polovica takse iz stava 1. Tar.
br. 25.

(3) Za upis promjene upisanih podataka kod upisane poslovne jedinice
plaća se taksa iz stava 6. Tar. br. 25.

(4) Za evidentiranje poslovne jedinice i za brisanje evidentirane i
upisane poslovne jedinice plaća se taksa od 100 dinara.

(5) Za upis promjene kod evidentirane poslovne jedinice plaća se taksa
od 500 dinara.

Napomena:

- Ako se zahtijeva s istim podneskom evidentiranje više poslovnih jedinica,
plaća se jedna taksa iz stava 1. ovoga Tar. br.

Tar. br. 27.

(1) Za izdavanje izvatka iz sudskog registra po svakoj započetoj stranici
plaća se taksa od 200 dinara.

(2) Za izdavanje potvrda ili pismene obavijesti o podacima iz sudskog
registra plaća se taksa od 200 dinara.

(3) Za ovjeravanje fotokopije registarskog lista po stranici plaća se
taksa od 50 dinara

Napomena:

Za podnesak za izdavanje izvatka, potvrde ili pismene obavijesti ne
plaća se taksa.

VIII. POSTUPAK U UPRAVNIM SPOROVIMA I UPRAVNO-RAČUNSKIM SPOROVIMA

1. Podnesci

Tar. br. 28.

(1) Za tužbu u upravnom sporu ako je vrijednost predmeta spora procjenjiva,
plaća se taksa po Tar. br. 1, ali ne manje od 200 dinara.

(2) Ako vrijednost predmeta spora nije procjenjiva, plaća se taksa od
400 dinara.

(3) Za zahtjev za sudsku zaštitu protiv konačnih pojedinačnih akata
i za zahtjev za zaštitu zbog nezakonite radnje plaća se taksa od 200 dinara.

(4) Za tužbu za ponavljanje postupka plaća se taksa od 200 dinara.

(5) Za žalbu protiv presude suda u postupku u upravnom sporu plaća se
taksa od 500 dinara.

2. Odluke

Tar. br. 29.

(1) Za presudu u postupku u upravnom sporu, ako je vrijednost predmeta
spora procjenjiva, plaća se taksa po Tar. br. 2, ali ne manje od 200 dinara.

(2) Za presudu u postupku u upravnom sporu, ako vrijednost spora nije
procjenjiva, plaća se taksa 400 od dinara.

(3) Za odluku o zahtjevu za sudsku zaštitu protiv konačnih pojedinačnih
akata i o zahtjevu za zaštitu zbog nezakonite radnje plaća se taksa od
200 dinara.

(4) Za presudu u stvarima socijalne zaštite ne plaća se taksa.

(5) Za rješenje kojim je tužba odbačena plaća se taksa od 200 dinara.

Napomena:

1. Taksa iz stava 1, 2. i 3 ovoga Tar. br ne plaća se ako je tužba usvojena,
te pobijana odluka ukinuta odnosno poništena.

2. Ako je više upravnih sporova spojeno radi zajedničkog raspravljanja,
taksa za presudu plaća se posebno za svaki upravni spor kao da ne postoji
spajanje.

Tar br. 30.

Po Tar. br. 28. i 29. ove Taksene tarife plaća se taksa za podneske
i odluke u upravno-računskom sporu.

IX. ZAHTJEV ZA SUDSKU ZAŠTITU U PREKRŠAJNOM POSTUPKU

Tar. br. 31.

Na odluku suda, kojom je zahtjev za sudsku zaštitu odbijen odnosno odbačen
plaća se taksa od 500 dinara.

Napomena:

Za zahtjev za sudsku zaštitu ne plaća se taksa.

X. POSEBNI SLUČAJEVI

1. Sudska uvjerenja

Tar. br. 32.

(1) Za podnesak kojim se traži davanje uvjerenja plaća se taksa od 50
dinara.

(2) Za uvjerenje plaća se taksa od 100 dinara.

Napomena:

1. Ne plaća se taksa iz ovoga Tar. br. za uvjerenje koje sud izdaje
stranci, svjedoku, vještaku ili tumaču da su prisustvovali ročištu, ako
su oni bili obavezni da pristvuju i ako im to uvjerenje služi isključivo
radi opravdanja izostanka od službe ili rada.

2. Taksa za uvjerenje lijepi se na samom podnesku kojim se traži njegovo
izdavanje.

3. Za podnesak kojim se traži izdavanje uvjerenja radi ostvarivanja
prava na dječji dodatak ili radi ostvarivanja prava iz zdravstvenog, invalidskog
ili mirovinskog osiguranja, ili radi socijalne zaštite, kao i za samo uvjerenje
ne plaća se taksa prema ovom Tar. br.

2. Ovjeravanje ugovora o doživotnom uzdržavanju

Tar. br. 33.

Za ovjeru ugovora o doživotnom uzdržavanju plaća se taksa od 500 dinara.

3. Punomoć

Tar. br. 34.

(1) Za sastav punomoći na zapisnik pred sudom, bilo u toku nekog postupka,
bilo odvojeno, plaća se taksa od 100 dinara.

(2) Za opoziv ili otkaz punomoći koja se sastavlja na sudu plaća se
taksa od 200 dinara.

Napomena:

1. Za sam prijedlog bilo usmeni ili pismeni da se sastavi ili opozove
odnosno otkaže punomoć ne plaća se posebna taksa.

2. Jedna taksa se plaća bez obzira na broj potpisnika na punomoći.

3. U krivičnom postupku taksa po ovom Tar. br. plaća se samo za krivična
djela koja se gone po privatnim tužbama.

4. Naplaćena taksa lijepi se na primjerak sudskog zapisnika koji ostaje
u sudu.

4. Razmatranje spisa

Tar. br. 35.

Za razmatranje sudskih spisa plaća se taksa od 100 dinara.

Napomena:

1. Ne plaća se taksa za razmatranje spisa u kojima je postupak u toku,
ako spise razmatra stranka ili njen zastupnik odnosno punomoćnik.

2. Za pismeni ili usmeni zahtjev da se dopusti razmatranje spisa ne
plaća se taksa.

3. Taksa se lijepi na samom spisu koji se razmatra, a radnik suda potvrđuje
da je spis razmotren.

5. Prijepis

Tar. br. 36.

(1) Za prepisivanje ili fotokopiranje akta iz zbirke isprava ili prepisivanje
i fotokopiranje drugih sudskih akata koje je sud izvršio na zahtjev stranaka
plaća se po poluarku izvornika taksa od 50 dinara.

(2) Ako se istovremeno ovjerava sudski prijepis plaća se posebna taksa
za ovjeravanje od 50 dinara.

(3) Ako se prepisivanje vrši na stranom jeziku, taksa iz ovoga Tar.
br. povećava se za 100%.

(4) Ako taksa nije plaćena prijepis se neće izdati.

6. Sudski polog

Tar. br. 37.

(1) Za prijedlog da se osnuje polog plaća se taksa od 100 dinara.

(2) Za rješenje kojim sud odobrava osnivanje pologa (novca, stvari ili
vrijednosnih papira) plaća se godišnje od svakih započetih 1.000 dinara
vrijednost takse od 10 dinara i to za prvu godinu unaprijed, a osoba u
čiju se korist polog osniva plaća od svakih započetih 1.000 dinara vrijednosti
taksu od 10 dinara i to za sve ostale godine prilikom podizanja pologa.
Započeta godina računa se kao cijela. U slučaju prijenosa pologa iz jednog
u drugi sud, a na zahtjev polagatelja, za prijenos se plaća iznos jednogodišnje
takse.

(3) Ako se vrijednost stvari može utvrditi tek procjenom, predlagatelj
(polagatelj) je dužan predati procjenu izvršenu od strane organizacije
koja se time bavi, a u pomanjkanju iste, od strane stalnog sudskog vještaka.

Napomena:

1. Kada je polog osnovan po službenoj dužnosti ili na zahtjev društveno-političke
zajednice i njezinih organa tada se taksa za polog ne naplaćuje unaprijed,
već se obračunava i naplaćuje za drugu, te iduće godine od korisnika pologa
u času preuzimanja položene vrijednosti.

2. Ukoliko je položen novčani iznos, a taksa za polog nije naplaćena
unaprijed za prvu godinu, ova taksa će se naplatiti od položenog iznosa.

3. Taksa za polog se plaća i u slučaju kada predlagatelj odustane od
pologa i zatraži njegovo izručenje (povrat).

7. Protesti

Tar. br. 38.

(1) Za molbu (usmenu ili pismenu) za protest mjenice, čeka i drugih
isprava zbog neakceptiranja, neisplate ili neispunjenja plaća se taksa
od 50 dinara.

(2) Za protest plaća se taksa prema vrijednoti i to:

do 5.000 dinara 100 dinara

preko 5.000 dinara 200 dinara

Napomena:

1. Taksa iz ovoga Tar. br. plaća se na proteste koji se podnose po propisima
o mjenici i čeku, kao i na zamjene protesta. Taksa za protest lijepi se
na samoj molbi kojom je tražen protest, a u slučaju usmene molbe na prijepis
protesta koji ostaje kod suda. Na isti način postupa se i u pogledu lijepljenja
takse za samu molbu.

2. Ako se jednom molbom traži više protesta odnosno zamjena protesta,
plaća se jedna taksa za molbu, ali se i u tom slučaju plaća posebna taksa
za svaki protest odnosno zamjenu protesta.

8. Pravna pomoć

Tar. br. 39.

(1) Za podnesak koji se predaje usmeno na zapisnik pred sudom, plaća
se taksa predviđena u taksenoj tarifi za odnosni podnesak.

(2) Za sastav ugovora pred sudom plaća se taksa:

a) prema vrijednosti:

do 5.000 dinara 250 dinara

preko 5.000 dinara do 30.000 dinara 400 dinara

preko 30.000 dinara 400 dinara

i još 0,5% ali ne više od 1.000 dinara.

b) ako je vrijednost ugovora neprocjenjiva, kao i za sastav sporazuma
o diobi zajedničke imovine bračnih drugova, plaća se taksa od 250 dinara.

Napomena:

1. Osim takse iz stava 2. ovoga Tar. br. plaća se i taksa za odnosni
podnesak, kao i taksa za upis u zemljišnu knjigu, ako se istovremeno sa
sastavljenjem ugovora traži i upis.

2. Za sami sastavak podneska pred sudom iz stava 1. ovoga Tar. br. ne
plaća se taksa.

Tar. br. 40.

Za svaki sudski izlazak na zahtjev stranke plaća se taksa od 300 dinara.

Član 25.

Ovaj zakon stupa na snagu osmoga dana nakon objave u "Narodnim
novinama".

Klasa: 412-03/90-01/01

Zagreb, 22. veljače 1991.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Sabora

**dr. Žarko Domljan, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 9/1991-209